ভেনেজুয়েলার প্রেসিডেন্টকে আটক করা হয়েছে! দাবি ট্রাম্পের

ওয়েব ডেস্ক : শনিবার ভোর রাতে ভেনেজুয়েলার (Venezuela) রাজধানী কারাকাসে (Caracas) হামলার অভিযোগ উঠেছিল মার্কিন বাহিনীর বিরুদ্ধে। এবার জানা যাচ্ছে, ভেনেজুয়েলার প্রেসিডেন্ট নিকোলাস মাদুরো (Nicolás Maduro) ও তাঁর স্ত্রীকে আটক করা হয়েছে। নিজের সোশাল মিডিয়া হ্যান্ডেল ট্রুথ সোশালে এমনটাই জানিয়েছেন মার্কিন প্রেসিডেন্ট ডোনাল্ড ট্রাম্প (Donald Trump)।

ট্রুথ সোশালে মার্কিন প্রেসিডেন্ট লিখেছেন, “মার্কিন যুক্তরাষ্ট্র সফলভাবে ভেনেজুয়েলা এবং তার নেতা প্রেসিডেন্ট নিকোলাস মাদুরোর (Nicolás Maduro) বিরুদ্ধে একটি বড় মাপের অভিযান চালিয়েছে। মাদুরো এবং তার স্ত্রীকে আটক করে দেশের বাইরে নিয়ে যাওয়া হয়েছে।” এ নিয়ে পরবর্তীতে বিস্তারিত বলা হবেও বলে জানানো হয়েছে। তবে এই অভিযানকে ‘ব্রিলিয়ান্ট অপারেশন ’ বলে মন্তব্য করেছেন মার্কিন প্রেসিডেন্ট।

আরও খবর : বাংলাদেশে ফের হিন্দুহত্যা! ন্যায়বিচারের দাবি স্ত্রী’র

তবে ট্রাম্প যে দাবি করেছেন, তার সমর্থনে প্রমাণ দাবি করেছেন ভেনেজুয়েলার (Venezuela) প্রেসিডেন্ট ডেলসি রদ্রিগেজ। এক সাক্ষাৎকারে এমনটাই দাবি করেছেন তিনি। সঙ্গে তিনি জানিয়েছেন, মাদুরো এবং তাঁর স্ত্রী কোথায় আছেন, তা তিনি জানেন না। তবে সূত্রের খবর, মার্কিন ডেল্টা ফোর্স অভিযান চালিয়ে সস্ত্রীক মাদুরোকে আটক করা হয়েছে।

সংবাদ সংস্থা এএফপির প্রতিবেদন বলা হয়েছে, এই ঘটনার তীব্র নিন্দা করা হয়েছে রাশিয়ার তরফে। উদ্বেগও প্রকাশ করা হয়েছে। অন্যদিকে দাবি করা হচ্ছে, সাধারণ মানুষের বসবাসের জায়গায় এই হামলা চালানো হয়েছে।

প্রসঙ্গত, আগেই মাদক পাচার নিয়ে ভেনেজুয়েলাকে সতর্ক করেছিলেন মার্কিন প্রেসিডেন্ট। তিনি অভিযোগ করেছিলেন, মাদক পাচারের পিছনে সরকারের হাত রয়েছে। কড়া পদক্ষেপের হুঁশিয়ারি দিয়েছিলেন তিনি। তার পরেই এমন হামলা চালানো হল। সঙ্গে ট্রাম্প দাবি করেছেন, প্রেসিডেন্ট নিকোলাস মাদুরো ও তাঁর স্ত্রীকে আটক করা হয়েছে